b'\n_START_ARTICLE_\nCentrul istoric din Baku\n_START_SECTION_\nLoca\xc8\x9bie\n_START_PARAGRAPH_\nRezerva\xc8\x9bia istorico-arhitectural\xc4\x83 se afl\xc4\x83 \xc3\xaen raionul S\xc9\x99bail al ora\xc8\x99ului Baku, pe un mic deal \xc3\xaenl\xc4\x83l\xc8\x9bat pe malul M\xc4\x83rii Caspice. Rezerva\xc8\x9bia se afl\xc4\x83 la o \xc3\xaen\xc4\x83l\xc8\x9bime de 8-10 metri, fiind \xc3\xaenconjurat\xc4\x83 de ziduri de 3,5\xc2\xa0m. La sud-est, ora\xc8\x99ului vechi este m\xc4\x83rginit de strada Independen\xc8\x9bei, la nord-vest de bulevardul Petrolului, \xc8\x99i la est se afl\xc4\x83 sta\xc8\x9bia de metrou denumit\xc4\x83 dup\xc4\x83 el. La est de ora\xc8\x99ul vechi trece strada Aziz Aliev, iar \xc3\xaen sud-vest se m\xc4\x83rgine\xc8\x99te cu parcul Vahid.\n_START_SECTION_\nPerioada veche\n_START_PARAGRAPH_\nOra\xc8\x99ul Baku s-a dezvoltat \xc3\xaen jurul cet\xc4\x83\xc8\x9bii din centrul vechi, \xc3\xaenconjurat\xc4\x83 cu ziduri \xc8\x99i \xc8\x99an\xc8\x9buri. Nici arheologic \xc8\x99i nici istoric, nu se \xc8\x99tiu multe despre formarea ora\xc8\x99ului Baku. Se crede c\xc4\x83 a fost favorizat\xc4\x83 de resursele naturale de petrol \xc8\x99i sare, precum \xc8\x99i de pozi\xc8\x9bia favorabil\xc4\x83  pe malul m\xc4\x83rii. \xc3\x8en timpul s\xc4\x83p\xc4\x83turilor arheologice din curtea palatului \xc8\x98irvan\xc8\x99ahilor, s-au g\xc4\x83sit unelte din secolele al III-lea-I \xc3\xae.e.n., \xc8\x99i vase ceramice din secolele al IV-lea-I \xc3\xae.e.n., la moscheea Muhammad s-au g\xc4\x83sit \xc3\xaen timpul s\xc4\x83p\xc4\x83turilor arheologice s\xc4\x83ge\xc8\x9bi de fier \xc8\x99i figurine feminine de lut din Epoca Fierului, \xc3\xaen timp ce coloanele g\xc4\x83site contribuie la datarea ora\xc8\x99ului \xc3\xaen Antichitte. \xc3\x8en secolul I \xc3\xae.e.n., la Baku exista deja un mic ora\xc8\x99-port.\n_START_SECTION_\nEvul Mediu timpuriu\n_START_PARAGRAPH_\n\xc3\x8en timpul dinastiei Sasanide, cetatea din centrul ora\xc8\x99ului Baku, Ab\xc8\x99eron, f\xc4\x83cea parte din provincia special\xc4\x83 imperial\xc4\x83 \xc8\x98irvan. Dup\xc4\x83 ocuparea teritoriului de c\xc4\x83tre arabi, \xc3\xaempreun\xc4\x83 cu  \xc8\x98amah\xc3\xae, Derbent \xc8\x99i alte ora\xc8\x99e, conduc\xc4\x83torii regiunii au \xc3\xaenceput s\xc4\x83 fie numi\xc8\x9bi \xc8\x98irvan\xc8\x99ahi. Al-Balazuri, Al-Masudi \xc8\x99i al\xc8\x9bi c\xc3\xa2\xc8\x9biva istorici arabi au relatat c\xc4\x83 Hosrov Anu\xc8\x99irvan s-a ocupat de administrarea regiunii; el a dat pentru prima oar\xc4\x83 titlul de \xc8\x99irvan\xc8\x99ahi conduc\xc4\x83torilor din regiunea \xc8\x98irvan. Exist\xc4\x83 doar informa\xc8\x9bii succinte despre secolele al VII-lea-al X-lea despre Baku. Se \xc8\x99tie c\xc4\x83 ora\xc8\x99ul a fost atacat de turci \xc8\x99i de ru\xc8\x99i dinspre nord. \xc3\x8en 914, rutenii au atacat portul Baku. Potrivit lui al-Masudi, ei erau interesa\xc8\x9bi de teritoriul bogat \xc3\xaen petrol de la Baku. Neav\xc3\xa2nd o flot\xc4\x83 militar\xc4\x83 la Marea Caspic\xc4\x83 \xc8\x98irvan\xc8\x99ahul Ali ibn Heysam a trebuit s\xc4\x83 recurg\xc4\x83 la nave comerciale pentru a-\xc8\x99i transporta solda\xc8\x9bii. Potrivit lui al-Masudi, ca rezultat al acestui atac al ru\xc8\x99ilor, mii de musulmani au murit \xc8\x99i s-au \xc3\xaenecat \xc3\xaen mare. Atacurile c\xc4\x83tre coastele M\xc4\x83rii Caspice la Baku \xc8\x99i Ab\xc8\x99eron s-au repetat de mai multe ori \xc3\xaen perioadele ulterioare._NEWLINE_\xc3\x8en secolele al X-lea-al XI-lea, Califatul Arab a sl\xc4\x83bit treptat \xc8\x99i, ca urmare, conduc\xc4\x83torii locali, inclusiv cei din \xc8\x98irvan, au \xc3\xaenceput s\xc4\x83 ac\xc8\x9bioneze independent. Ora\xc8\x99e bogate \xc3\xaen acele vremuri, \xc8\x98amah\xc3\xae \xc8\x99i Baku au fost frecvent atacate de popoarele vecine. \xc3\x8en 1030, la Baku, rutenii care atacau dinspre nord s-au ciocnit cu trupele \xc8\x99irvan\xc8\x99ahului Minucihr ibn Yezid. Rutenii, care i-au \xc3\xaenvins pe \xc8\x99irvan\xc8\x99ahi pe r\xc3\xa2ul Araz, au cucerit Beylagan, cel mai bogat ora\xc8\x99 din Arran. Un an mai t\xc3\xa2rziu, rutenii, au atacat din nou \xc8\x98irvanul prin Baku, dar comandantul  \xc8\x99edadid din Aran Musa ibn Fazl i-a izgonit pe ruteni din Azerbaidjan._NEWLINE_Din cauza incursiunilor turco-oguze prin Caucaz \xc3\xaen secolul al XI-lea, \xc3\xaen deceniul al cincilea, \xc8\x99irvan\xc8\x99ahii au luat m\xc4\x83suri pentru ap\xc4\x83rarea ora\xc8\x99elor. Din aceast\xc4\x83 perioad\xc4\x83 provin primele atest\xc4\x83ri ale uzilor. \xc3\x8en secolul al XI-lea, puternicul trib al uzilor a fondat un Imperiul Selgiucid care a \xc3\xaenceput s\xc4\x83 amenin\xc8\x9be Orientul Mijlociu. \xc3\x8en 1066, uzii, condu\xc8\x99i de Tekin cel Negru, au atacat \xc8\x98irvanul \xc8\x99i Baku. Dup\xc4\x83 Tekin cel Negru, uzii au mai atacat de c\xc3\xa2teva ori \xc8\x98irvanul, \xc3\xaen frunte cu Kaimas \xc8\x99i cu Alp Arslan. Shirvanshahs au reu\xc8\x99it \xc3\xaens\xc4\x83 s\xc4\x83-\xc8\x99i apere independen\xc8\x9ba. Abia dup\xc4\x83 venirea la putere a conduc\xc4\x83torului arab Sau-Tegin, \xc8\x99irvah\xc8\x99ahul Fariburz a trebuit s\xc4\x83 accepte suzeranitatea selgiucid\xc4\x83. \xc3\x8en a doua jum\xc4\x83tate a secolului al XII-lea, atabeiul Eldiguz a cucerit \xc3\xaentregul \xc8\x98irvan, inclusiv Baku. De\xc8\x99i la sf\xc3\xa2r\xc8\x99itul secolului al XII-lea, \xc8\x99irvan\xc8\x99ahii erau independen\xc8\x9bi, ei pl\xc4\x83teau tribut atabeilor eldiguzizi._NEWLINE_Dup\xc4\x83 un puternic cutremur din 1191, care a produs multe pagube \xc3\xaen \xc8\x98amah\xc3\xae, \xc8\x99irvan\xc8\x99ahul Ahsitan I \xc8\x99i-a mutat re\xc8\x99edin\xc8\x9ba la Baku. \xc3\x8en perioada guvern\xc4\x83rii \xc8\x99irvan\xc8\x99ahilor s-au ridicat \xc3\xaen Baku, numeroase construc\xc8\x9bii. \xc3\x8en secolul al XII-lea, s-au construit zidurile cet\xc4\x83\xc8\x9bii \xc8\x99i s-au consolidat fortifica\xc8\x9biile, inclusiv Turnul Fecioarei. Se \xc8\x99tie c\xc4\x83 \xc3\xaen timpul luptelor cu selgiucizii, \xc8\x99irvan\xc8\x99ahii s-au aliat cu regii georgieni. Izvoare georgiene consemneaz\xc4\x83 c\xc4\x83, \xc3\xaen 1222, pentru a participa la nunt\xc4\x83, fiul reginei Tamara \xc8\x99i al regelui Gheorghe al IV-lea Lasha, a ajuns la Baku. Ca unul din cele mai bogate ora\xc8\x99e din \xc8\x98irvan, \xc8\x99i cel mai important port la Marea Caspic\xc4\x83, importan\xc8\x9ba Baku a \xc3\xaenceput s\xc4\x83 creasc\xc4\x83. \xc8\x98irvan\xc8\x99ahul Ahsitan ibn Manuciohra \xc3\xaei vorbea despre fort\xc4\x83rea\xc8\x9ba de necucerit de la Baku lui Haqani, care o compara cu ora\xc8\x99ul Bastam, ap\xc4\x83rat de cetatea Horasan._NEWLINE_\xc3\x8en 1258, nepotul lui Genghis-han, H\xc3\xbclak\xc3\xbc han, a asediat Bagdadul, a desfiin\xc8\x9bat califatul Abbasid \xc8\x99i a fondat dinastia Hulaku \xc8\x99i Ilhanatul. Ilhanii din Caucazul de Sud nu recuno\xc8\x99teau autoritatea Hoardei de Aur, cu care au intrat \xc3\xaentr-un conflict care a durat un secol. \xc3\x8en acei ani, Derbent \xc8\x99i Baku au trecut de la un stat la altul. \xc8\x98irvan\xc8\x99ahii din acea perioad\xc4\x83 au condus \xc8\x9bara ca vasali ai mongolilor \xc8\x99i au participat la campaniile acestora. \xc3\x8en timpul ilhanilor, Baku a fost loc de iernat pentru conduc\xc4\x83torii mongoli. \xc3\x8en 1297, a sosit \xc3\xaen ora\xc8\x99 \xc3\xaen acel scop hanul din Kazan. Odoriko Pordenone scria despre acesta: \xe2\x80\x9eAici (la Sultaniyy\xc9\x99d) a petrecut hanul vara, \xc8\x99i iarna s-a mutat \xc3\xaentr-un ora\xc8\x99 numit Bakux (Vasis).\xe2\x80\x9d_NEWLINE_La \xc3\xaenceputul secolului al XIV-lea, dup\xc4\x83 pr\xc4\x83bu\xc8\x99irea dinastiei mongole, \xc8\x99irvan\xc8\x99ahii s-au luptat cu ciupanizii \xc8\x99i jalairizii. Ora\xc8\x99ul a trecut \xc3\xaen m\xc3\xa2inile acestora din urm\xc4\x83, dup\xc4\x83 cum demonstreaz\xc4\x83 monedele descoperite \xc3\xaen Baku, dat\xc3\xa2nd de prin 1360, inscrip\xc8\x9bionate cu numele sultanului  Uvais. Monede din secolul al XIV-lea, b\xc4\x83tute de Toktam\xc4\xb1\xc8\x99 \xc8\x99i Timur Lenk, demonstreaz\xc4\x83 c\xc4\x83 \xc8\x98irvanul a fost expus mar\xc8\x99urilor acestora. \xc8\x98irvan\xc8\x99ahul Ibrahim I a fost de partea emirului Timur \xc3\xaempotriva sultanului otoman Baiazid Fulgerul \xc8\x99i \xc3\xaen 1400 l-a \xc3\xaenso\xc8\x9bit pe Timur \xc3\xaen Siria, unde au cucerit Alepul. Dup\xc4\x83 moartea lui Timur, sirvan\xc8\x99ahii \xc8\x99i-au redob\xc3\xa2ndit independen\xc8\x9ba. Dup\xc4\x83 ce Qara Yusif a unificat toat\xc4\x83 \xc8\x9bara, \xc8\x99irvan\xc8\x99ahii au acceptat vasalitatea fa\xc8\x9b\xc4\x83 de Qaraqoyunlu, dar Ibrahim al II-lea controla efectiv \xc8\x98aki \xc8\x99i mare parte din Derbent.\n_START_SECTION_\nCercet\xc4\x83rile arheologice\n_START_PARAGRAPH_\n\xc3\x8en 1970, \xc3\xaen nordul ora\xc8\x99ului veci (turnul mic) pe o suprafa\xc8\x9b\xc4\x83 de 80 m\xc2\xb2, s-au efectuat s\xc4\x83p\xc4\x83turi arheologice, \xc8\x99i, la 2 metri ad\xc3\xa2ncime s-au descoperit ruinele unei case din secolele al XII-lea\xe2\x80\x93al XIII-lea cu mici acareturi \xc8\x99i cu ziduri de piatr\xc4\x83. \xc3\x8en curte erau corturi, f\xc3\xa2nt\xc3\xa2ni de piatr\xc4\x83, \xc8\x99i \xc8\x9bevi de ceramic\xc4\x83. \xc3\x8en stratul g\xc4\x83sit se afl\xc4\x83 \xc8\x99i ceramic\xc4\x83 ars\xc4\x83 \xc8\x99i nears\xc4\x83, vase de lut, buc\xc4\x83\xc8\x9bi de cupru, m\xc4\x83rgele albastre de ceramic\xc4\x83, monezi emise de \xc8\x99irvan\xc8\x99ahi S-au efectuat s\xc4\x83p\xc4\x83turi arheologie \xc8\x99i \xc3\xaen est, la palatul \xc8\x99irvan\xc8\x99ahilor pe o suprafa\xc8\x9b\xc4\x83 de 16x8\xc2\xa0m._NEWLINE_Pe l\xc3\xa2ng\xc4\x83 funda\xc8\x9biile zidurilor unor cl\xc4\x83diri dreptunghiulare, s-au g\xc4\x83sit gropi de gunoi \xc8\x99i f\xc3\xa2nt\xc3\xa2ni, precum \xc8\x99i numeroase vase de ceramic\xc4\x83 arse \xc8\x99i nearse \xc8\x99i resturi de cupru \xc8\x99i de fier, obiecte din sticl\xc4\x83 \xc8\x99i ceramic\xc4\x83. S-au g\xc4\x83sit numeroase obiecte din ceramic\xc4\x83 obi\xc8\x99nuit\xc4\x83 \xc8\x99i ars\xc4\x83. Obiectele din ceramic\xc4\x83 ars\xc4\x83 sunt colorate \xc8\x99i \xc3\xaempodobite cu diferite ornamente, sculpturi \xc8\x99i picturi. \xc3\x8en straturile inferioare, predomin\xc4\x83 ornamentele monocrome. S-au g\xc4\x83sit mai multe pietre de moar\xc4\x83 \xc8\x99i monezi ale \xc8\x99irvan\xc8\x99ahilor,'